2023. május 8.

**SAJTÓKÖZLEMÉNY**

**Különleges fény-napi programokkal készül az ELI ALPS Lézeres Kutatóintézet május 12-én**

**A fény nemzetközi napja alkalmából 2023. május 12-én (pénteken) 17 órától 21 óráig az ELI ALPS Lézeres Kutatóintézet ismét kitárja kapuit a nagyközönség előtt!**

**Mi történik az ELI-ben? Milyen kutatások végezhetők az ELI berendezéseivel? Kik használhatják azokat, kik lehetnek a felhasználók? És milyen területeken hasznosíthatók az elért eredmények? Május 12-én kiderül! Aznap egy estére bárkiből ELI-felhasználó válhat!**

Interaktív tudományos bemutatókkal, látványos kísérletekkel, izgalmas előadásokkal, körbevezetésekkel, mini tudós-sarokkal és a program zárásaként 20:15-től egy különleges hangulatú, szabadtéri koncerttel várják aznap az érdeklődőket – a fény által inspirált repertoárral a hódmezővásárhelyi katonazenekar szórakoztatja majd a zenekedvelőket az ELI épülete előtti füves területen.

*A fény nemzetközi napja, május 16. arra a napra emlékeztet, amelyen – 1960-ban - Theodore Maiman amerikai fizikus és mérnök bemutatta a világ első működő lézerét. A 2015-ben világszerte nagy sikerrel ünnepelt fény nemzetközi évét követően, az UNESCO Általános Konferenciáján született döntés értelmében 2018-tól ünneplik világszerte ezt a napot.*

**A rendezvény időpontja:** 2023. május 12. (péntek), 17:00-21:00 óráig

**Helyszín:** ELI ALPS Lézeres Kutatóintézet, Szeged, Wolfgang Sandner u. 3.

**Teljes programkínálat:** <https://www.eli-alps.hu/hu/Hirek/view/123>

A rendezvény díjmentes, bizonyos programok, helyszínek (körbevezetés, Fókusz Interaktív Tér) látogatása előzetes regisztrációhoz kötött.

**Regisztrálni itt lehet:** [https://indico.eli-alps.hu/event/67/](https://eur03.safelinks.protection.outlook.com/?url=https%3A%2F%2Findico.eli-alps.hu%2Fevent%2F67%2F&data=05%7C01%7CKatalin.Marton%40eli-alps.hu%7C0ffc7daa872042054c0908db4c84423b%7Cb207389ac5cb4cb0a1ad227b94e96448%7C0%7C0%7C638187903158561769%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=tAXZtPSPu5UnNxVxBE%2FJuwlOo8LnmGCx8ge8galyz00%3D&reserved=0)

Az ELI épülete előtti füves területen megrendezendő szabadtéri koncertre a szervezők javasolják, hogy a látogatók vigyenek magukkal takarót, ülőpárnát, hogy kényelmesebben élvezhessék a különleges zenei élményt. (Rossz idő esetén a koncertet az épületben rendezik meg.)

**Friss hírek a Facebookon:** [www.facebook.com/EliAlpsLezerkozpontSzeged](http://www.facebook.com/EliAlpsLezerkozpontSzeged)

**További információ, interjú:**

Marton Katalin

HR és kommunikációs osztályvezető

E-mail: katalin.marton@eli-alps.hu

Tel.: +36 70 932-2477